**יזמות/ הגיש: מרון טל**

**בגוגל 1,290,000 תוצאות למילה יזמות**

**מקבץ הגדרות**

יזם – מצרפתית: "מי שלוקח על עצמו"

הכלכלן בפטיסט סיי: "היזם מניע או מעביר משאבים כלכליים מתחום של תפוקה נמוכה לתחום של תפוקה גבוהה"

החוקר והסופר פיטר דרוקר: "היזם הוא מי שמחפש את השינוי, מגיב אליו ומנצל אותו כהזדמנות"

פרופ' הווארד סטיבנסון חוקר מאוניברסיטת הווארד: "לב ליבה של היזמות הינו תהליך להגשמת הזדמנות ללא שימת לב למשאבים שכרגע מצויים וזמינים ליזם"

החוקר גרגורי דיס: " יזמים חברתיים משמשים סוכני שינוי באמצעות מילוי אחר המאפיינים הבאים: אימוץ מטרה לייצור ערך חברתי בר קיימא. המטרה החברתית עולה על כל מטרה אחרת. המטרה החברתית הינה הליבה של היוזמה החברתית.."

**עיקרי היזמות**

היכן שאחרים רואים בעיות, יזמים רואים הזדמנויות.

לכל בעיה ניתן למצוא פתרון.

היזמות מורכבת מיכולות חשיבה מגוונות.

יזמים הם חדשניים מפתחים מודלים חדשים וגישות חדשות לטיפול בבעיות.

מפגינים חוש מפותח של אחריות לתוצאות – Accountability

היזם מחבר בין בעל צורך, בעל רעיון לצורך כפתרון ובעל אמצעים.

היזמות מביאה רווחים כלכליים או חברתיים המהווים את הדרייב לפעולות היזמיות.

4 סוגי יזמות:

יזמות עסקית - ערך במונחים כלכליים רווחיות, תשואה.

יזמות פוליטית - אינדיבידואליים המנצלים הזדמנויות ע"מ להשפיע על תוצאות מדיניות לטובתם. יזמות פוליטית תניב לעומד מאחוריה את ההון הפוליטי הגדול ביותר.

יזמות חברתית - משרתת משימה או מטרה חברתית. יצירת ערך חברתי. מונע ע"י חזון.

יזמות סביבתית - בתחומי קיימות כגון בנייה, מזון ותחבורה.